میلی ساوونما باخانی حولوصی آکار، یونانیستانین بازار گونو سرحدی یانلیشلیقلا گئچن ۲ تورک عسگری سربست بوراخما‌سینین "اولوملو و یاپیجی یاناشیم و یاخشی قونشولوق ایلیشکی‌لرینین گؤزل بیر اؤرنگینی تشکیل ائتدیگینی" دئدی.
آکار، افغانیستانین آنکارا ائلچیسی عبد الرحیم سعید جانین ائو صاحیبلیگینده افغانیستانین مستقیللیینین ۹۹.جو ایل دؤنومو دولاییسییلا وئریله‌ن ضیافته گیریشینده قازئته‌چیلرین سواللارینی جاوابلاندیردی.
بیر ژورنالیستین، یاسادیشی کؤچله مباریزه چرچیوه‌سین‌ده وظیفه‌لی ۲ عسکرین، یونان سرحدینی یانلیشلیقلا گئچمه‌سینین آردین‌دان قیسا بیر مدت ساخلانیلدیق‌دان سونرا سربست بوراخیلماسینا یؤنه‌لیک سوالی اوزرین‌ده باخان آکار، بونلاری قید ائتدی:
"حدوددا یاسادیشی کؤچون قارشی‌سینین آلینماسینا یؤنه‌لیک واریلان آنلاشمالار چرچیوه‌سین‌ده بیر مباریزه وار اورادا. او مباریزه زامانی بیر حادثه میدانا گلدی. ایکی عسگریمیز یونان مقاماری طرفین‌دن اورادا توتولدو. داها سونرا آپاریلان دانیشیقلار، گؤروشمه‌لر چرچیوه‌سین‌ده یونانیستان ساوونما باخانی (پانوس) کاممنوس ایله آپاردیغیمیز تلفن دانیشیقلاری نتیجه‌سین‌ده اولدوقجا قیسا بیر مدت سونرا ایکی عسگریمیز تورک مقاملارینا وئریلیبلر. بورادا ایکی طرفین، طرفلرین گؤستردیگی اولوملو و یاپیجی یاناشیم یاخشی قونشولوق ایلیشکی‌لرینین گؤزل بیر نومونه‌سینی تشکیل ائتدی. بو چرچیوه‌ده بو حادثه‌نین تئزلیکله حل ائدیلمه‌سی باخیمین‌دان، یاخشی قونشولوق ایلیشکیلرینه گؤزل نومونه وئرمه‌سی باخیمین‌دان قاتقیسی اولانلارا تشکر ائدیره‌م".
